  Анжелика Тихонова корреспондент Удмуртиысь кылбурчи, кырӟась Богдан Анфиногенов удмурт кылын «Маугли» мультфильмез мерлыко вотэсъёсы поттӥз. 11-тӥ коньывуонэ поттэм мультфильмлэсь нырысетӥ серизэ «ВКонтакте» мерлыко вотэс пыр 20 сюрслэсь ятыр адями учкиз ини. Удмурт кылын «Маугли» мультфильмлэн нырысетӥ сериез   Пусъём, та видеоплёнкаез Богдан Анфиногенов «Авито» сайтысь вузкарись коллеционерлэсь шедьтӥз. Со ик, удмурт кылбурчилэн куремезъя, сое оцифровать кариз. «Маугли» мультфильмез удмурт кылын 1991-тӥ арын Казаньысь киностудиын гожтӥллям. Сценарийзэ удмурт кылэ Герман Ходырев берыктэм, нош тупатъям – Гай Сабитов. Кыкназы ик удмурт литератураысь классикъёс луо. Рольёсты удмурт театрысь артистъёс куараен гожтӥзы Вераны кулэ, ӟуч кылын «Маугли» мультфильм вить серием луэ, но удмурт кылын кыӵе ке тодмотэм мугъёсъя ньылез гинэ поттэмын. Бичетэ «Последняя охота Акеллы» сериез ӧз пыры. Удмурт кылын «Маугли» мультфильмлэн кыкетӥ сериез Удмурт кылын «Маугли» мультфильмлэн куинетӥ сериез Удмурт кылын «Маугли» мультфильмлэн ньылетӥ сериез Тегъёс: Ижкар Удмуртия удмуртъёс тыриськонъёс удмурткыл БогданАнфиногенов 100ар  